07/09/2012 | Administración LocalMunicipal
Miño
Aprobación definitiva da Ordenanza fiscal reguladora da taxa por aproveitamentos especiais da vía pública con caixeiros automáticos e outros elementos análogos adosados aos edificios e con acceso directo a vía pública

O Pleno do Concello de Miño, en sesión celebrada o día 16 de xuño de 2012, adoptou o acordo de aprobación inicial da ordenanza reguladora da taxa por aproveitamento especial de dominio público local con caixeiros automáticos e elementos análogos adosados a edificios con acceso directo a vía pública. Ao abeiro do establecido no artigo 49 da Lei 7/85, do 2 de abril, reguladora das bases de réxime local (LBRL), someteuse o expediente a información pública por un prazo de trinta días hábiles, mediante a publicación do correspondente anuncio no Boletín Oficial da Provincia nº 137, do 19 de xullo de 2012, e máis no taboleiro de anuncios da Casa do Concello, para o seu exame e presentación de reclamacións e suxestións. Dado que no prazo de exposición ao público non se produciu ningunha reclamación, alegación ou suxestión, enténdese aprobada definitivamente a ordenanza fiscal citada, en aplicación do artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. En aplicación do que se establece no artigo 17.4 do Real Decreto lexislativo 2/2004, do 5 de marzo, publícase o texto integro da devandita ordenanza aos efectos da súa entrada en vigor. De conformidade co que se dispón no artigo 19.1 do devandito Real Decreto lexislativo 2/2004, contra os ditos acordos poderase interpoñer recurso contencioso-administrativo. O texto da ordenanza é o seguinte: ORDENANZA FISCAL REGULADORA DA TAXA POR APROVEITAMENTOS ESPECIAIS DA VÍA PÚBLICA CON CAIXEIROS AUTOMÁTICOS E OUTROS ELEMENTOS ANÁLOGOS ADOSADOS ÓS EDIFICIOS E CON ACCESO DIRECTO DENDE A VÍA PÚBLICA. ARTIGO 1º. NATUREZA, OBXECTO E FUNDAMENTO. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases do Réxime local, e de conformidade co disposto nos artigos 15 a 19 do Real Decreto lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais, e artigo 331 da Lei 5/1997, do 22 de xullo, da Administración local de Galicia, este Concelllo establece a Taxa por aproveitamentos especiais da Vía pública con caixeiros automáticos e outros elementos análogos, que se rexerá pola presente Ordenanza fiscal, as normas da cal atenden ó prevido nos artigos 57 e 20.3 do citado Real Decreto Legislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. ARTIGO 2º. FEITO IMPOÑIBLE Son obxecto desta ordenanza os aproveitamentos da vía pública e terreos de dominio público con caixeiros automáticos e demais aparatos de que se serven as entidades financieras para prestar os seus servizos, e outros análogos, achegados ós edificios, por implicar un aproveitamento especial da vía pública ou unha especial intensidade de uso da mesma, en caso de goce de espazos sen pechar, abertos ó uso público. A Ordenanza non será de aplicación ós casos de caixeiros sitos en espazos delimitados por elementos permanentes de peche. ARTIGO 3º OBRIGADOS Ó PAGAMENTO Están obrigados ó pagamento das taxas reguladas nesta ordenanza: 1) As persoas físicas ou xurídicas beneficiarias de utilización privativa ou aproveitamento especial do dominio público ou a quen afecte ou beneficie, persoalmente ou nos seus bens, os servizos ou actividades públicos que constitúan o seu feito impoñible e en calquera caso, a entidade financiera titular do caixeiro automático.2) Se é o caso, terán a consideración de suxeitos pasivos as herdanzas xacentes, comunidades de bens e demais entidades que, carentes de personalidade xurídica, constitúan unha unidade económica ou un patrimonio separados susceptible de imposición.3) Os beneficiarios dun aproveitamento continuado que figuren no correspondente padrón, en tanto non presente a baixa, aínda no caso de que cesasen no aproveitamento, mesmo cando o cesamento no dito aproveitamento se deba a causas non imputables ó contribuínte. ARTIGO 4º. TARIFAS A contía das taxas reguladas nesta ordenanza será: Por unidade de caixeiro automático, ó ano: 438 Euros. Establécese a obriga, a efectos de practicar a correspondente liquidación, de declarar perante a Administración tributaria a instalación e desinstalación do caixeiro. ARTIGO 5º. OBRIGACIÓN DE PAGAMENTO. A obligación de pagamento das taxas reguladas nesta ordenanza nace no momento de obter a preceptiva licenza ou ó comezar o aproveitamento especial, coa instalación do correspondente caixeiro. No caso de caixeiros xa instalados no momento de aprobación desta ordenanza a obriga nacera no momento de publicación da mesma. A preceptiva licenza deberá obterse da Administración municipal previamente ó exercicio do aproveitamento. Para os caixeiros exteriores xa existentes e que conten coa licencia municipal, comezarán a aboar a tarifa dende a entrada en vigor desta ordenanza. ARTIGO 6º. NORMAS DE XESTIÓN.1. Para gozar dos aproveitamentos especiais e utilizacións privativas da vía pública, as persoas interesadas deberán solicitar a oportuna licenza. En todo caso estes aproveitamentos axustaranse segundo o disposto no Regulamento de bens das entidades locais aprobado polo Real decreto 1372/86.2. O aproveitamento entenderase prorrogado mentres non se presente baixa debidamente xustificada polo interesado. A tal fin, os suxeitos pasivos deberán presentar a oportuna declaración no prazo dun mes seguinte a aquel no que se retire a instalación. As declaracións de baixa dos aproveitamentos prorrogados ou continuados producirán efectos no ano seguinte a aquel en que se fosen formuladas. ARTIGO 7º. PERIODO IMPOSITIVO E DEVENGO 1. O período impositivo e o devengo será de carácter trimestral. Cando o inicio ou o cese se leve a cabo na metade dun trimestre procederase ao prorrateo da tarifa en función dos días naturais do mesmo.2. O Concello procederá a xirar trimestralmente a liquidación tributaria que corresponda. O pagamento da Taxa realizarase por ingreso directo na Tesourería Municipal, o unas entidades bancarias que establecese o Concello. DISPOSICIÓN COMPLEMENTARIA Para todo o non previsto expresamente nesta ordenanza será de aplicación directa a regulación contida nos artigos 20 a 27 do Real decreto lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais, e demais normas concordantes de réxime local, e subsidiariamente os artigos 24 a 27 da Lei 8/1989, do 13 de abril, de Taxas e Prezos Públicos, e preceptos concordantes da Lei Xeral Tributaria e da Lei Xeral Presupostaria. DISPOSICIÓN FINAL A presente ordenanza entrará en vigor o día da súa publicación no Boletín Oficial da Provincia permanecendo en vigor ata a súa modificación ou derogación expresa. Miño, 30 de agosto de 2012 O alcalde P. D. 711/11 (Resolución Alcaldía:20-06-2011) Jaro Ipiens Andronic